สะพานเกียกกายได้ผู้รับเหมาปลายปี คาดก่อสร้างแล้วเสร็จเปิดใช้งานปี 67
นายจิระเดช กรุณกฤตกุล รอง ผอ.สำนักการโยธา กล่าวถึงความคืบหน้าโครงการก่อสร้างสะพานข้ามแม่น้ำเจ้าพระยาบริเวณแยกเกียกกายว่า โครงการดังกล่าวใช้งบประมาณในการก่อสร้างประมาณ 4500 ล้านบาท แบ่งเป็นงบประมาณจากรัฐบาล 50 เปอร์เซ็นต์ และงบของ กทม.อีก 50 เปอร์เซ็นต์ ขณะนี้รัฐบาลได้จัดสรรงบประมาณเป็นค่าก่อสร้างในช่วงที่ 2 ให้ กทม.แล้ว เป็นเงินจำนวน 135 ล้านบาท กทม.อยู่ระหว่างขอจัดสรรงบประมาณเพื่อมาสมทบอีก 135 ล้านบาท ปัจจุบัน อยู่ในขั้นตอนการขอความเห็นชอบจากสภา กทม.เกี่ยวกับการใช้งบประมาณรายจ่ายเพิ่มเติมประจำปีงบประมาณ พ.ศ.2563 เป็นการจ่ายขาดเงินสะสมกรุงเทพมหานคร หากได้รับความเห็นชอบแล้ว คาดว่าจะสามารถหาผู้รับจ้าง และลงนามสัญญาจ้างในช่วงปลายปีนี้สำหรับการก่อสร้างสะพานข้ามแม่น้ำเจ้าพระยาบริเวณแยกเกียกกาย ในช่วงที่ 2 เป็นการก่อสร้างสะพานที่ช่วงบริเวณกลางแม่น้ำเจ้าพระยา จะใช้เวลาดำเนินการประมาณ 1 ปี ทั้งนี้ สำนักการโยธา (สนย.) ได้เตรียมขอจัดสรรงบประมาณรายจ่ายประจำปี 2564 เพื่อมาดำเนินการในช่วงต่อไป คาดว่าทั้งโครงการจะแล้วเสร็จพร้อมเปิดให้ประชาชนได้ใช้งานช่วงต้นปี 2567.
ความคืบหน้าโครงการก่อสร้างสะพานข้ามแม่น้ำเจ้าพระยาบริเวณแยกเกียกกายว่า โครงการดังกล่าวใช้งบประมาณในการก่อสร้างประมาณ 4500 ล้านบาท
สะพานข้ามแม่น้ำเจ้าพระยา,ก่อสร้างสะพานข้ามแม่น้ำเจ้าพระยา,แยกเกียกกาย,สะพานเกียกกาย,งบประมาณก่อสร้าง,ข่าววันนี้,ข่าวทั่วไป